Kansanedustaja Maria Tolppanen (sd.) paheksuu Ylen nuorisomedioiden päällikkö Antti Hirvosen facebook-julkaisua, jolla etsittiin tekstin mukaan tekijöitä nuorten ohjelmaan.

DEMOKRAATTI Demokraatti

Hirvonen julkaisi omalla fb-sivullaan seuraavaa: ”Emme etsi poppooseemme mitään turhia kikkailija. kunhan vain osaat takoa kontenttia ihan kyrpänä. journalistinen tyylimme on raikasta ja uudistavaa uutissisältöä tyyliin immortal. omaa sisältöä on tukkukaupalla…perkeleen synkkää. tule tiimiimme jos sinua kiinnostaa undergroundisuus ja kontentin kreaaminen.”

– Tämä on mautonta tekstiä, joka kuvastaa pelkästään huonoa käytöstä, ei huumoria, sanoo Tolppanen

Tolppanen sanoo ymmärtävänsä, mutta ei hyväksyvänsä, huonon suomen kielen, mutta alapään juttuja hän ei tässä yhteydessä ymmärrä eikä hyväksy.

– Suomessa on niitä varten oma mediansa, mutta se ei ole Yle, Tolppanen sanoo.

Tolppanen itse on tehnyt pitkän toimittajanuran Ylelle ennen kansanedustajuuttaan. Hän on Ylen hallintoneuvoston jäsen.

Iltalehti on aiemmin uutisoinut asiasta. Se kertoo, että Yle avasi alkuviikolla haun, jossa se etsii audio- ja videosisällöntekijöitä Ylen Kioskin ja YleX:n ohjelmiinsa.

Yle Kioskin toimittaja Toivo Haimi jakoi ensimmäisenä Twitterissä kuvan varsin omaperäisestä hakuilmoituksesta. Sittemmin myös Ylen nuorisomedioiden päällikkö Hirvonen jakoi kuvan.

Sanomalehti Keskisuomalaisen päätoimittaja Pekka Mervola kritisoi pääkirjoituksessaan kuvaa.

Myöhemmin Hirvonen on julkaissut pahoittelevan viestin kuvasta.

– Koska aiheutimme pahennusta, pyydämme poikain kanssa anteeksi 🙏🏻, siinä muun muassa lukee.

Katsot Facebook-päivitykset alta:



